指示詞

指示詞，係一啲用來指明某個或者某啲特定嘢、埞嘅詞或者結構。佢既可以用喺空間指稱，又可以用喺講話內容嘅指稱。

分類 

喺唔同嘅話入邊，按照空間距離嚟分嘅指示詞都有唔同套數。有啲話剩係得一套通用指示詞，就唔分近遠；一般嚟講好多就有兩至三套。兩套即近戥遠，譬如英語、俄語、普通話等；三套可以係近、中、遠，譬如日語、韓語、西班牙語，又可以係近、遠、更遠，譬如越南語，又可以係近、遠、中性指，譬如吳語。有啲南壯話除開近、遠、更遠、中性指之外仲有範圍更加窄嘅當前指，但佢哋嘅中性指都係用喺方式、性狀、程度之類，所以可以話係分四套。粵語唔同埞嘅指示詞套數都有多有少。

喺啲分三套近、中、遠嘅話入邊，唔單止個嘢嘅距離遠近，個嘢近講者定近聽者、都經常會影響埋啲指示詞嘅使用。近講者嘅一般用近指，近聽者而唔多近講者嘅一般用中指，離兩者都遠嘅就一般用遠指。

功用 
指示詞可以作為形容詞或者限定詞，又可以作為代詞，嚟分別實現指示功能同埋稱代功能。對於唔同嘅指示對象、指示內容，指示詞又可以實現「實在指示」同埋「文脈指示」兩種功用。除開句法，指示詞都可以用來表達一啲鍾意、稱讚、不滿之類嘅感情。

粵語 
一般嚟講，粵語空間指示詞有兩個，即近指同埋遠指，分別指代離講話人近嘅或者遠嘅嘢。本身又有好多種發音上嘅變體，譬如、、等。喺唔同方言中，指示詞都會有唔同，甚至唔單止兩個指示詞，仲有中指等。從聲母嚟睇有k-系、n-系、l-系、零聲母系、d-系之類。

有人認為粵語近遠指基本形最終歸得為兩類，即k-系、n-系；n-系又再分成近指嘅「呢」系同埋遠指嘅「那」系。「呢」聲母鼻音減少咗之後就成為對應嘅l-系「哩」、零聲母系「ai1」、d-系「啲」之類；「那」聲母甩咗之後就成為對應嘅零聲母系「啊」之類。k-系、n-系本身並冇區分遠近，衹有構成咗近遠指對立之後先至出現咗分別。

粵語各埞指示詞表 

中指係相對於遠指嚟講；有啲人將中指稱為遠指，遠指稱為另指。
 除開量詞表特指嘅其他情況。

贛語 
贛語裏頭一般嚟講有三隻指示詞，即「該」、「箇」、「許」，分別代表離講話人距離由近到遠嘅程度。

吳語 
吳語，特別係近代吳語，指示詞一般為三套，代表近指、遠指、同埋兼指。

兼指又叫「中性指示詞」、「定指指示詞」、「泛指」，雖然有人認為同日語中指一樣，但又有人覺得並冇特定嘅距離、而係根據具體語境嚟實現唔同含義：

相對於剩係有近指抑或遠指嗰陣，作為另指，指代另者：戥近指配搭陣時指代遠者，戥遠指配搭陣時指代近者。
認同指，指講者、聽者心照嘅內容。
回指，講話中指代上文提到嘅嘢。
 定指，或者定冠詞，指代特定某件嘢，似「隻嘢」。
 類指，指代特定某類嘢，似「啲嘢」。
名詞化標記，譬如「個黑」意指黑暗本身。

睇在方言唔同，兼指嘅語法功能都會唔同。有啲方言兼指語法功能發達過其他，所以有定冠詞、類指、名詞化標記等功用，譬如蘇州話、台州話。

聲調採取平1上2去3標法、陰陽跟清濁；或者五度標調法。

壯話 
壯話可以分為南壯跟北壯兩個，睇在佢哋啲方言嘅唔同，指示詞會有幾重分法。壯話中心詞喺前面，所以指示詞一般擺後尾。

南壯 
南壯話喺近、遠、更遠指之外，仲有當前指、中性指，雖然空間近指遠指都可以充任呢種角色。

用於時間、地點、個體，用於時間仲有配搭似「i3 kei5」「i5 kei5」，即「依家」。
 用於時間，唔用於地點，罕見用於個體。

指示時間嘅話，前邊配搭「pei1」、「pou6」、「mɯ11」即可，似「呢排」「呢鋪」。

指示處所嘅話，前邊配搭「aːm5」、「ʔdaŋ3」、「i3」即可，似「呢度」「呢笪埞」。

北壯 
北壯指示詞大體比較統一：

東蘭中指充任文脈指示、後置定語標記陣時，常弱化成「ʔdi6」。

越南語 
越南語有三套指示詞，分別為近指、遠指、更遠指，用於唔同結構、場合同語境：

用於提示聽者注意。
 用於更遠或者過去嘅嘢。
綠色表示可以「量詞+指示詞」指代講緊嘅人/嘢/事，似喺「我鍾意呢個唔鍾意嗰個」噉。
講話內容中可以單用作主語，指代上下文提到嘅人/嘢/事，似喺「……嗰單嘢真係大劑」噉。

跟粵語唔同，越南語除開更遠指嗰兩隻「kìa」「nọ」之外，其他啲指示詞都似普通話一樣單用得作為指示代詞，唔使加量詞。不過其中「đây」「đấy」單用情況就多過「này」「ấy」。

越南話中心詞喺前面，所以指示詞一般擺後尾。啲指示詞跟唔同嘅前詞搭配，就指處所、方位、程度等：

「*」時間、程度衹睇作兩分，意義上唔區分遠、更遠。

同時唔同埞方嘅越南語都有唔同表達：

日語 

日語裏頭一般有三隻指示詞根，一般對應嘅疑問詞根都會同佢哋列埋一齊，即「こそあど」，分別代表近、中、遠指，同埋對應嘅疑問情況；由佢哋就派生出唔同詞性、唔同應用場合嘅指示詞同疑問詞：

「こんなに」「そんなに」「あんなに」表示程度高，類似「咁」；「どんなに」表示感歎，類似「幾」「幾咁」。

韓語 
韓語指示詞分「이그저」三套，近稱「이-」，中稱「그-」，遠稱「저-」，計埋疑問詞「어느-」即有：

西班牙語 
西班牙語指示詞傳統上一般分為指示限定詞同埋指示代詞，並透過變音符號嚟區分；之不過2012年開始西班牙皇家語言學院接受咗新嘅解釋，即兩類詞查實係一類，之不過係用於唔同結構。

西班牙語指示詞按空間分三類，即近、中、遠，又對應離講者近、離聽者近、離兩者都遠等情況；同時按接詞嘅性、數分四類情況：

考 

文法